ai4bharat/Pralekha huggingface dataset:
நிதி அமைச்சகம்
அரசின் தங்கப் பத்திரத் திட்டம் 2020-21 - வெளியீட்டு விலை
இந்திய அரசின், ஏப்ரல் 13, 2020 தேதியிட்ட அறிவிக்கை எண்4 _பி  2020-இன்படி, அரசின் தங்கப் பத்திரங்கள்  ஆகஸ்ட் 31 முதல் செப்டம்பர் 4 வரையிலான காலத்துக்கு வெளியிடப்படும். அதன் செட்டில்மென்ட் தேதி செப்டம்பர் 8 2020 ஆகும். சந்தா காலத்தில், பத்திரத்தின் வெளியீட்டு விலை, ஆகஸ்ட் 28-ஆம் தேதி ரிசர்வ் வங்கி வெளியிட்ட செய்திக்குறிப்பின்படி, கிராமுக்கு ரூ.5,117 .
ஆன்லைன் மூலம் விண்ணப்பித்து, டிஜிட்டல் முறையில் பணம் செலுத்தும் முதலீட்டாளர்களுக்கு, இந்திய ரிசர்வ் வங்கியுடன் இந்திய அரசு நடத்திய ஆலோசனைப்படி, வெளியீட்டு விலையில், கிராமுக்கு ரூ.50  தள்ளுபடி வழங்க தீர்மானிக்கப்பட்டது. அத்தகைய முதலீட்டாளர்களுக்கு, தங்கப் பத்திரத்தின் விலை கிராமுக்கு ரூ.5, 067  –ஆக இருக்கும்.
(Visitor Counter : 98
பிரதமர் அலுவலகம்
நேதாஜி சுபாஷ் சந்திரபோஸ் பிறந்த நாளில் அவருக்கு பிரதமர் அஞ்சலி
நேதாஜி சுபாஷ் சந்திரபோஸின் பிறந்த நாளையொட்டி பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
“23 ஜனவரி 1897 அன்று “நண்பகலில் ஒரு மகன் பிறந்துள்ளான்” என்று ஜானகிநாத் போஸ் அவரது டைரியில் எழுதியுள்ளார்”. இந்த மகன் வீரமிக்க சுதந்திர போராளியாகவும், சிந்தனையாளராகவும் மாறியதுடன், ஒரு நல்ல காரணத்திற்காக – இந்தியாவின் சுதந்திரத்திற்காக அவரது வாழ்நாள் முழுவதையும் அர்ப்பணித்தார். நான் குறிப்பிடுவது நேதாஜி போஸைத் தான், அவரது பிறந்த நாளில் நாம் அவரை பெருமிதத்துடன் நினைவுகூர்வோம்.
காலனி ஆதிக்கத்தை எதிர்ப்பதில், நேதாஜி சுபாஷ் சந்திரபோஸின் வீரமிக்க மற்றும் வரலாற்றில் அழிக்க முடியாத பங்களிப்புக்காக, இந்தியா எப்போதும் அவருக்கு நன்றியுடையதாக இருக்கும். சக இந்தியர்களின் முன்னேற்றத்திற்காகவும், நலனுக்காகவும் பாடுபட்டவர் அவர்” என்று பிரதமர் தெரிவித்துள்ளார்.
|
|
Narendra Modi
✔@narendramodi
23 ஜனவரி 1897 அன்று “நண்பகலில் ஒரு மகன் பிறந்துள்ளான்” என்று ஜானகிநாத் போஸ் அவரது டைரியில் எழுதியுள்ளார்.
இந்த மகன் வீரமிக்க சுதந்திர போராளியாகவும், சிந்தனையாளராகவும் மாறியதுடன், ஒரு நல்ல காரணத்திற்காக – இந்தியாவின் சுதந்திரத்திற்காக அவரது வாழ்நாள் முழுவதையும் அர்ப்பணித்தார்.
நான் குறிப்பிடுவது நேதாஜி போஸைத் தான், அவரது பிறந்த நாளில் நாம் அவரை பெருமிதத்துடன் நினைவுகூர்வோம்.
|
|
Narendra Modi
✔@narendramodi
காலனி ஆதிக்கத்தை எதிர்ப்பதில், நேதாஜி சுபாஷ் சந்திரபோஸின் வீரமிக்க மற்றும் வரலாற்றில் அழிக்க முடியாத பங்களிப்புக்காக, இந்தியா எப்போதும் அவருக்கு நன்றியுடையதாக இருக்கும். சக இந்தியர்களின் முன்னேற்றத்திற்காகவும், நலனுக்காகவும் பாடுபட்டவர் அவர்.
நிதி அமைச்சகம்
‘அமிர்த காலத்தின்’ போது பெண்கள் தலைமையிலான வளர்ச்சியின் முன்னோடியான மகளிர் சக்தி
இந்தியா@100-ஐ நோக்கிய 25 ஆண்டு காலத்தின் போது நாட்டின் ஒளிமயமான எதிர்காலம் மற்றும் பெண்கள் தலைமையிலான வளர்ச்சியின் முன்னோடியாக மகளிர் சக்தி அடையாளம் காணப்பட்டுள்ளது என்று மத்திய பட்ஜெட்டை நாடாளுமன்றத்தில் இன்று தாக்கல் செய்த மத்திய நிதி அமைச்சர் திருமதி நிர்மலா சீதாராமன் கூறினார். இந்தியா@100-க்கான தொலைநோக்குப் பார்வையை தமது சுதந்திர தின உரையின் போது பிரதமர் வெளியிட்டார்
மகளிர் சக்தியின் முக்கியத்துவத்தை அங்கீகரிக்கும் வகையில், பெண்கள் மற்றும் குழந்தைகள் மேம்பாட்டு அமைச்சகத்தின் திட்டங்களை அரசு விரிவாக மறுசீரமைத்துள்ளது. பெண்கள் மற்றும் குழந்தைகளுக்கு ஒருங்கிணைந்த பலன்களை வழங்குவதற்காக மிஷன் சக்தி, மிஷன் வாத்சல்யா, சாக்ஷம் அங்கன்வாடி மற்றும் போஷன் 2.0 ஆகிய திட்டங்கள் சமீபத்தில் தொடங்கப்பட்டுள்ளன.
புதிய தலைமுறை அங்கன்வாடிகளான சாக்ஷம் அங்கன்வாடிகளில் சிறப்பான உள்கட்டமைப்பு மற்றும் ஒலி-ஒளி உபகரணங்கள் ஏற்படுத்தப்பட்டு தூய்மையான எரிசக்தி வசதி அளிக்கப்பட்டு, ஆரம்பகால குழந்தை மேம்பாட்டிற்கான முன்னேறிய சூழலியலை அவை வழங்கும். இரண்டு லட்சம் அங்கன்வாடிகள் இத்திட்டத்தின் கீழ் மேம்படுத்தப்படும் என்று நிதி அமைச்சர் அறிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794149
பாதுகாப்பு அமைச்சகம்
தேசிய போர் நினைவு சின்னத்தின் 3ஆம் ஆண்டு விழா: பள்ளி பேண்டு குழுக்கள் இன்று முதல் இன்னிசை நிகழ்ச்சி
தேசிய போர் நினைவுச் சின்னத்தின் 3ஆம் ஆண்டு விழா வரும் 25ம் தேதி கொண்டாடப்படுவதை முன்னிட்டு, அங்கு காசியாபாத் மற்றும் தில்லியில் உள்ள 5 சிபிஎஸ்இ பள்ளிகள் இன்று முதல் வரும் 27ம் தேதி வரை இன்னிசை நிகழ்ச்சி நடத்துகின்றன.
தேசிய போர் நினைவுச் சின்னத்தை, கடந்த 2019ம் ஆண்டு பிப்ரவரி 25ம் தேதி அன்று பிரதமர் திரு. நரேந்திர மோடி நாட்டுக்கு அர்ப்பணித்தார். இதன் மூன்றாம் ஆண்டு விழாவை கொண்டாட, பாதுகாப்புத்துறை அமைச்சகம், கல்வித்துறை அமைச்கத்துடன் இணைந்து , தேசிய போர் நினைவு சின்னத்தில் பள்ளி பேண்டு குழுக்களின் இன்னிசை நிகழ்ச்சிக்கு ஏற்பாடு செய்துள்ளன. பள்ளி குழந்தைகளிடம் தேசபக்தி, கடமை, தைரியம் மற்றும் தியாகத்தின் மீதான மதிப்புகளை வளர்ப்பதும், இளைஞர்கள் உட்பட மக்களின் பங்களிப்பை அதிகரிப்பதும் தான் இந்நிகழ்ச்சியின் நோக்கமாகும் . அப்போதுதான், போர் நினைவுச் சின்னத்தின் பல்வேறு அம்சங்களை அவர்கள் அறிந்து கொள்வார்கள்.
குழந்தைகளிடம், போரில் உயிர்நீத்த வீரர்களின் வீரதீர கதைகள் பற்றிய விழிப்புணர்வை ஏற்படுத்த வீர கதை திட்ட நிகழ்ச்சியையும் பாதுகாப்பு மற்றும் கலாச்சாரத்துறை அமைச்சகங்கள் இணைந்து நடத்துகின்றன. இதன் தொலைநோக்கையும், பள்ளி மாணவர்களின் இன்னிசை நிகழ்ச்சி முன்னெடுத்து செல்கிறது.
காசியாபாத் மற்றும் புதுதில்லியில் உள்ள 5 பள்ளிகள் இன்று முதல் 5 நாட்களுக்கு, தேசிய போர் நினைவுச் சின்னத்தில் இன்னிசை நிகழ்ச்சி நடத்த தேதிகள் ஒதுக்கீடு செய்யப்பட்டுள்ளன.
அதன் விவரங்களை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1800521
தொழிலாளர் மற்றும் வேலைவாய்ப்பு அமைச்சகம்
பெங்களூர் ராஜாஜிநகரில் உள்ள இஎஸ்ஐசி மருத்துவக் கல்லூரி மற்றும் மருத்துவமனையில் முறையற்ற மருத்துவ சேவைகள் அளிக்கப்படுவதாக, சில தொலைக்காட்சி சேனல்கள் வெளியிட்ட செய்திக்கு இஎஸ்ஐசி மறுப்பு
பெங்களூர் ராஜாஜிநகரில் உள்ள இஎஸ்ஐசி மருத்துவக் கல்லூரி மற்றும் மருத்துவமனையில் முறையற்ற மருத்துவ சேவைகள் அளிக்கப்படுவதாக, சில தொலைக்காட்சி சேனல்கள் செய்தி வெளியிட்டதையடுத்து, மத்திய தொழிலாளர் நலத்துறை அமைச்சகத்தின் கீழ் செயல்படும் தொழிலாளர்கள் மாநில காப்பீட்டு நிறுவனமான இஎஸ்ஐசி இந்தச் செய்தியை மறுத்துள்ளது.
இஎஸ்ஐசி மருத்துவக் கல்லூரி மற்றும் மருத்துவமனையில் தொழிலாளர்களுக்கு அனைத்து விதமான மருத்துவ சேவைகள் சிறப்பான முறையில் வழங்கப்படுவதாக அந்த நிறுவனம் தெரிவித்துள்ளது.
இந்த மருத்துவமனையில் தான் கொவிட் தொற்றுக்காக முதலில் பிரத்யேக சிகிச்சை வழங்கப்பட்டதாகவும், கடந்த மார்ச் மாதத்திலிருந்து இதுவரை சுமார் 60690 நோயாளிகளுக்கு இங்கு சிகிச்சை அளிக்கப்பட்டுள்ளதாகவும் அந்த நிறுவனம் கூறியுள்ளது. தொலைக்காட்சி சேனலில் வெளியான செய்திக்கு மாறாக முகக் கவசங்கள், பாதுகாப்பு உபகரணங்கள், கையுறைகள் மற்றும் மருந்துகள் போதிய அளவு மருத்துவமனையில் கையிருப்பில் உள்ளதாக மேலும் தெரிவிக்கப்பட்டுள்ளது.
இது போன்ற செய்திகளை வெளியிடும் போது அதன் உண்மைத்தரத்தை ஆராய்ந்த பின்னரே மக்களுக்குத் தெரியப்படுத்த வேண்டும் என்றும் இஎஸ்ஐசி நிறுவனம் கேட்டுக்கொண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664034
பாதுகாப்பு அமைச்சகம்
8-வது இந்தியா- தாய்லாந்து பாதுகாப்பு பேச்சுவார்த்தை ஏப்ரல் 20 அன்று பாங்காக்கில் நடைபெறவுள்ளது
தாய்லாந்து அரசின் அழைப்பை ஏற்று பாதுகாப்புத்துறையின் சிறப்பு செயலாளர் திருமதி நிவேதிதா சுக்லா வர்மா 2023 ஏப்ரல் 20,21 தேதிகளில் அரசுமுறைப் பயணமாக பாங்காக் செல்லவிருக்கிறார். இந்தப் பயணத்தின் போது 8-வது இந்தியா- தாய்லாந்து பாதுகாப்பு பேச்சுவார்த்தைக்கு ஏப்ரல் 20 அன்று தாய்லாந்தின் பாதுகாப்பு அமைச்சக நிரந்தர துணைச் செயலாளர் ஜெனரல் நுச்சித் ஸ்ரீபன்சாங்குடன் இணைந்து திருமதி நிவேதிதா சுக்லா வர்மா தலைமை தாங்குவார்.
இந்தப் பேச்சுவார்த்தையில் இருநாடுகளுக்கு இடையிலான பாதுகாப்பு ஒத்துழைப்பு, இருதரப்பு செயல்பாடுகளை மேலும் வலுப்படுத்துவதற்கான புதிய முயற்சிகளை கண்டறிதல் ஆகியவை இடம்பெறும். இந்தப் பயணத்தின் ஒருபகுதியாக திருமதி நிவேதிதா சுக்லா வர்மா, தாய்லாந்தின் பாதுகாப்பு அமைச்சக நிரந்தர செயலாளர் ஜென்ரல் சானிட்சாங் சங்கசந்திராவை சந்தித்துப் பேசுவார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதிய மற்றும் புதுப்பிக்கத்தக்க எரிசக்தி அமைச்சகம்: ஆண்டு இறுதிக் கண்ணோட்டம் - 2020
கோவிட்-19 சவால்களுக்கு இடையிலும் இந்தியாவின் புதுப்பிக்கத்தக்க எரிசக்தித் துறை 2020-ஆம் ஆண்டு தொடர்ந்து வளர்ச்சியைக் கண்டது. நிறுவப்பட்ட புதுப்பிக்கத்தக்க எரிசக்தித் திறன் அக்டோபர் 2020-இல் 89.63 ஜிகாவாட்டை தொட்டது.
ரூ.34,035 கோடி திருத்தப்பட்ட நிதி ஆதரவுடன், 2020-ஆம் ஆண்டுக்குள் 30.8 ஜிகாவாட்டை எட்டுமாறு பிரதமர் - குசும் திட்டத்தின் இலக்கு அதிகரிக்கப்பட்டது.
புதுப்பிக்கத்தக்க எரிசக்தித் துறையில் உள்நாட்டு உற்பத்தியை அதிகரிக்கும் விதமாக, உயர் திறன் தளவாடங்கள் தயாரிப்பில் ஈடுபட்டுள்ள நிறுவனங்களுக்கு உற்பத்தி சார்ந்த ஊக்கத்தொகை திட்டத்திற்கு மத்திய அமைச்சரவை ஒப்புதல் அளித்தது.
எரிசக்திப் பாதுகாப்பு மற்றும் எரிசக்தி அணுகல் ஆகியவற்றை எட்டும் வகையிலும், தேசியப் பொருளாதாரத்தின் கரியமலத் தடங்களைக் குறைக்கும் விதத்திலும், துடிப்பான புதுப்பிக்கத்தக்க எரிசக்தி திட்டத்தை இந்திய அரசு செயல்படுத்தி வருகிறது.
மற்ற பெரிய பொருளாதாரங்களுடன் ஒப்பிடும் போது, புதுப்பிக்கத்தக்க எரிசக்தித் திறனை மிக வேகமாக அதிகரித்து வரும் நாடாக கடந்த ஆறு ஆண்டுகளில் இந்தியா உயர்ந்துள்ளது. புதுப்பிக்கத்தக்க எரிசக்தித் திறன் 2.5 மடங்கும், சூரிய சக்தித் திறன் 13 மடங்கும் அதிகரித்துள்ளன.
கோவிட்-19 கடும் சவால்களை விடுத்த போதிலும் புதிய மற்றும் புதுப்பிக்கத்தக்க எரிசக்தி அமைச்சகம் அவற்றை எதிர்கொள்வதற்கான நடவடிக்கைகளை வேகமாக எடுத்தது.
புதுப்பிக்கத்தக்க எரிசக்தித் திட்டங்களின் காலக்கெடுவை நீட்டிப்பதற்கும், வங்கி உத்தரவாதங்களை விடுவிப்பதற்கும் அறிவுறுத்தல்கள் வழங்கப்பட்டன. எரிசக்தி ஆலையை நிறுவுவதற்கு தேவைப்படும் பொருள்களுக்கான இறக்குமதிச் சலுகைக்கான பட்டியலை அமைச்சகம் தயாரித்து வருகிறது.
உள்நாட்டு மற்றும் வெளிநாட்டு முதலீட்டாளர்களை ஊக்குவிப்பதற்காகவும், வழிகாட்டுவதற்காகவும் திட்ட வளர்ச்சி மையம் அமைக்கப்பட்டுள்ளது. இந்தியாவில் உற்பத்தி வசதிகள் நிறுவ ஆர்வமாக உள்ள முதலீட்டாளர்களை இந்த மையம் தொடர்பு கொண்டு வருகிறது.
அந்நிய நேரடி முதலீட்டு மையம் ஒன்று அமைச்சகத்தால் உருவாக்கப்பட்டு, கோவிட்-19 பெருந்தொற்றின் காரணமாக இந்திய நிறுவனங்களை சந்தர்ப்பவாதமாக கைப்பற்றும் போக்கை தடுப்பதற்கான நடவடிக்கைகள் எடுக்கப்பட்டன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685046
பெண்கள் மற்றும் குழந்தை நலன் அமைச்சகம்
பெண்களின் மேம்பாடு குறித்து முதல் முறையாக நடந்த ஜி20 நாடுகளின் அமைச்சர்கள் மாநாடு: மத்திய அமைச்சர் திருமதி ஸ்மிருதி இரானி உரையாற்றினார்
பெண்களின் மேம்பாடு குறித்து, முதல் முறையாக நடந்த ஜி20 நாடுகளின் அமைச்சர்கள் மாநாடு, இத்தாலியின் சான்டா மார்கெரிடா லிகர் நகரில் நேரடியாகவும், காணொலி முறையிலும் நடந்தது. இதில், மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி கலந்து கொண்டு உரையாற்றினார்.
பாலின மற்றும் பெண்களின் மையமான பிரச்சினைகளை பரஸ்பர ஒத்துழைப்புகள் மூலம் தீர்ப்பதில், இந்தியா உறுதியுடன் இருப்பதாக மத்திய அமைச்சர் கூறினார். பாலின சமத்துவத்தை வளர்ப்பதில், பிரதமர் திரு நரேந்திர மோடி தலைமையிலான அரசு மேற்கொண்ட பல நடவடிக்கைகளை அமைச்சர் எடுத்து கூறினார். இவை பெண்களின் சிறந்த சுகாதாரத்தை உறுதி செய்கிறது மற்றும் பெண்களின் பாதுகாப்பை பலப்படுத்துகிறது.
பாலின சமத்துவம் மற்றும் பெண்களின் மேம்பாடு ஆகியவற்றை வளர்ப்பதில், ஜி20 நாடுகள் இடையே இந்தியாவின் ஒற்றுமையை திருமதி ஸ்மிருதி இரானி தெரிவித்தார்.
அறிவியல், தொழில்நுட்பம், பொறியியல், கணிதம், நிதி மற்றும் டிஜிட்டல் கல்வியறிவு, சுற்றுச்சூழல் மற்றும் நிலைத்தன்மை ஆகியவற்றில் சமத்துவ இலக்குகள் மற்றும் பெண்கள் மேம்பாட்டை அதிகரிப்பதற்கான பொதுவான நோக்கங்கள் மற்றும் பகிரப்பட்ட பொறுப்புகளை பெண்கள் மேம்பாட்டுக்கான ஜி20 மாநாடு ஏற்றுக்கொண்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749489
(Visitor Counter : 642
பிரதமர் அலுவலகம்
ஓமன் நாட்டின் மன்னர் மேன்மை மிகு சையீத் ஹைதம் பின் தாரிக் அல் சைத்-க்கு பிரதமர் வாழ்த்து தெரிவித்துள்ளார்
ஓமன் நாட்டின் மன்னராகப் பொறுப்பேற்கும் மேன்மை மிகு சையீத் ஹைதம் பின் தாரிக் அல் சைத்-க்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“ஓமன் நாட்டின் மன்னராகப் பொறுப்பேற்கும் மேன்மை மிகு சையீத் ஹைதம் பின் தாரிக் அல் சைத்-ஐ நான் மனமார வாழ்த்துகிறேன். அவரது தலைமையின் கீழ், ஓமன் நாடு தொடர்ந்து முன்னேறும், வளம் பெறும் என்பதோடு, உலக அமைதிக்கும் பங்களிப்பு செய்யும் என்று நான் நம்புகிறேன்.
ஓமனுடன் இந்தியா பல ஆயிரம் ஆண்டுகள் உறவு உடையது. நமது முக்கியத்துவம் வாய்ந்த உறவை மேலும் வலுப்படுத்த மேன்மைமிகு சையீத் ஹைதமுடன் கைகோர்த்துப் பணியாற்றுவதை நாங்கள் எதிர்நோக்கியுள்ளோம்” என்று பிரதமர் கூறியுள்ளார்.
|
|
ஓமன் நாட்டின் மன்னராகப் பொறுப்பேற்கும் மேன்மை மிகு சையீத் ஹைதம் பின் தாரிக் அல் சைத்-ஐ நான் மனமார வாழ்த்துகிறேன். அவரது தலைமையின் கீழ், ஓமன் நாடு தொடர்ந்து முன்னேறும், வளம் பெறும் என்பதோடு, உலக அமைதிக்கும் பங்களிப்பு செய்யும் என்று நான் நம்புகிறேன். 
(|
|
ஓமனுடன் இந்தியா பல ஆயிரம் ஆண்டுகள் உறவு உடையது. நமது முக்கியத்துவம் வாய்ந்த உறவை மேலும் வலுப்படுத்த மேன்மைமிகு சையீத் ஹைதமுடன் கைகோர்த்துப் பணியாற்றுவதை நாங்கள் எதிர்நோக்கியுள்ளோம்.
பாதுகாப்பு அமைச்சகம்
பிரத்தியேக சரக்கு ரயில் வழித்தடத்தில், போக்குவரத்து பரிசோதனை மேற்கொண்டது இந்திய ராணுவம்
சரக்குப் போக்குவரத்தை விரைவில் மேற்கொள்ள பிரத்தியேக சரக்கு வழித்தடத்தை இந்திய ரயில்வே சமீபத்தில் உருவாக்கியது. இந்த சரக்கு ரயில் வழித்தடத்தின் திறனை மதிப்பீடு செய்ய, நியூ ரெவாரியிலிருந்து, நியூ புலேரா வரை ராணுவ வாகனங்கள் மற்றும் தளவாடங்களை ரயிலில் ஏற்றி இந்திய ராணுவம் நேற்று பரிசோதனை மேற்கொண்டது. இது வெற்றிகரமாக முடிந்தது. இந்திய ராணுவம், பிரத்தியேக சரக்கு ரயில் வழித்தட கார்ப்பரேஷன், இந்திய ரயில்வே ஆகியவற்றுக்கு இடையேயான ஒருங்கிணைப்பு, பாதுகாப்பு படைகளின் போக்குவரத்து திறனை அதிகரிக்கும். தேசிய வளங்களை மேம்படுத்தி, பல அமைச்சகங்கள் மற்றும் துறைகள் இடையே தடையற்ற கூட்டுவிளைவை ஏற்படுத்தும் ஒட்டுமொத்த தேசிய அணுகுமுறையின் ஒரு பகுதியாக இந்தப் பரிசோதனைகள் மேற்கொள்ளப்பட்டன.
பிரத்தியேக சரக்கு ரயில் போக்குவரத்து நிறுவனம், இந்திய ரயில்வே உட்பட அனைத்து தரப்பினருடன் இந்திய ராணுவம் மேற்கொண்ட பேச்சுவார்த்தை, பாதுகாப்பு படைகளின் போக்குவரத்தில், பிரத்தியேக சரக்கு ரயில் பாதை மற்றும் அதன் துணை கட்டமைப்பின் பயன்பாட்டை அதிகரிக்க உதவும். பாதுகாப்பு படைகளின் போக்குவரத்துக்கு உதவ சில இடங்களில் கட்டமைப்புகளை உருவாக்குவதும், ராணுவ ரயில் போக்குவரத்து சேவைகளுக்கான நெறிமுறைகளும் உருவாக்கப்பட்டு வருகின்றன.
இந்தப் பரிசோதனைகள், பாதுகாப்பு படைகளின் தயார்நிலையை அதிகரிக்க வழிவகுக்கும் முதல் நடவடிக்கை. இந்த முன்முயற்சி, திட்டமிடல் காலத்திலேயே, நாட்டின் உள்கட்டமைப்பு வளர்ச்சியில், ராணுவத் தேவைகளும் இணைந்துள்ளதை உறுதி செய்வதற்கான நடைமுறையை ஏற்படுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727185
----
(Visitor Counter : 188
PIB Headquarters
கொவிட்-19 - பிஐபி செய்தித் தொகுப்பு
22.05.2020
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- மின்னணு மற்றும் தகவல் தொழில்நுட்பம்
- சுற்றுச்சூழல் மற்றும் வனத்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- தகவல் மற்றும் ஒலிபரப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
- புள்ளியியல் மற்றும் திட்ட அமலாக்கம் அமைச்சகம்
(
தொழிலாளர் மற்றும் வேலைவாய்ப்பு அமைச்சகம்
2018 செப்டம்பரில் தொழில்துறை தொழிலாளர்களுக்கான நுகர்வோர் விலைக் குறியீட்டு எண்
2018 செப்டம்பரில் தொழில்துறை தொழிலாளர்களுக்கான நுகர்வோர் விலைக் குறியீட்டு எண் அகில இந்திய அளவில் 301 என்ற நிலையிலேயே நீடிக்கிறது. ஒருமாத கால சதவீத மாற்றத்தின் அடிப்படையில் 2018 ஆகஸ்ட் – செப்டம்பருக்கு இடையே இது அப்படியே நிலைத்துள்ளது. முந்தைய ஆண்டு இதே மாதங்களுக்கு இடையேயும் இது நிலைத்துத்தான் இருந்தது.
தொழில்துறை தொழிலாளர்களுக்கான நுகர்வோர் விலை குறியீட்டு எண் அடிப்படையில், ஆண்டுதோறுமான பணவீக்கம் 2018 ஆகஸ்ட் – செப்டம்பர் மாதங்களுக்கு இடையே 5.61 சதவீதம் என்ற அளவிலேயே நிலைத்துள்ளது. கடந்த ஆண்டு இதே கால கட்டத்தில் ஒப்பிடும்போது இது 2.89 சதவீதமாக இருந்தது. இதே போல், உணவுப் பணவீக்க விகிதம் முந்தைய மாதத்தில்  0.32 சதவீதத்திற்கு மாறாக இந்த காலத்தில் 0.00-சதவீதமாக இருந்தது. முந்தைய ஆண்டு இதே காலத்தில் இது 1.30 சதவீதமாக இருந்தது.
2018-ஆம் ஆண்டு அக்டோபர் மாதத்திற்கான தொழில்துறை தொழிலாளர்களுக்கான நுகர்வோர் விலைக் குறியீட்டு எண் 2018-ல் நவம்பர் 30 – வெள்ளிக்கிழமையன்று வெளியிடப்படும். இதன் விவரம் www.labourbureaunew.gov.in. என்ற அதிகாரப்பூர்வ இணையதளத்தில் கிடைக்கும்.
நுகர்வோர் நலன், உணவு மற்றும் பொது விநியோகம் அமைச்சகம்
நடப்பாண்டு  ரபி பருவத்தில் கடந்த 03.07.2022 வரை 187.89 லட்சம் மெட்ரிக் டன் அளவிற்கு கோதுமை கொள்முதல் செய்யப்பட்டுள்ளது
நடப்பாண்டு  ரபி பருவத்தில் கோதுமை கொள்முதல் சுமூகமாக நடைபெற்று வருகிறது. கடந்த 03.07.2022 வரை 187.89 லட்சம் மெட்ரிக் டன் அளவிற்கு கோதுமை கொள்முதல் செய்யப்பட்டுள்ளது. இதன் மூலம் 17 லட்சத்து 85 ஆயிரம் விவசாயிகள் பயனடைந்துள்ளனர். குறைந்தபட்ச ஆதார விலையாக அவர்களுக்கு 37,859.34 கோடி ரூபாய் வழங்கப்பட்டுள்ளது. கடந்த 2021-22 ஆண்டின் கரீஃப் பருவத்தில் கடந்த 03.07.2022 வரை 755.83 லட்சம் மெட்ரிக் டன் அளவிற்கும், ரபி பருவத்தில் 107.67 லட்சம் மெட்ரிக் டன் அளவிற்கும் நெல் கொள்முதல் செய்யப்பட்டுள்ளது.
இதன் மூலம் 125.93 லட்சம் விவசாயிகள் பயனடைந்துள்ளனர். குறைந்த பட்ச ஆதார விலையாக அவர்களுக்கு 1,69,246.49 கோடி ரூபாய் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839125
மத்திய அமைச்சரவை
2017 ஜனவரியிலிருந்து கொடுக்கப்பட வேண்டியிருந்த கூடுதலான 2 சதவீத அகவிலைப்படி/அகவிலை நிவாரணத் தொகையை வழங்க மத்திய அமைச்சரவை ஒப்புதல்
பிரதமர் திரு. நரேந்திர மோடியின் தலைமையில் நடைபெற்ற மத்திய அமைச்சரவையின் கூட்டம் மத்திய அரசு ஊழியர்களுக்கு கூடுதல் அகவிலைப்படி மற்றும் ஓய்வூதியர்களுக்கு அகவிலை நிவாரணத் தொகையை 01.01.2017 முதல் வழங்குவதற்கான அனுமதியை வழங்கியது. விலைவாசி உயர்வினை ஈடுகட்ட தற்போதுள்ள அடிப்படை ஊதியம்/ஓய்வூதியத்தில் 2 சதவீதத்திற்கு மேல் 2 சதவீதத்தை அதிகரிப்பதாக இது அமையும்.
7வது ஊதியக் குழுவின் பரிந்துரைகளின் அடிப்படையில் ஏற்கனவே ஒப்புக்கொள்ளப்பட்ட வழிமுறைக்கு ஏற்ப இந்த உயர்வு இருக்கும்.
இந்த அகவிலைப்படி/அகவிலை நிவாரணத் தொகையை வழங்குவதன் விளைவாக அரசுக்கு ஏற்படவிருக்கும் ஒட்டுமொத்த செலவு என்பது 2017-18 நிதியாண்டின்போது  ஆண்டுக்கு முறையே ரூ. 5,857.28 கோடி மற்றும் ரூ. 6,833.50 கோடி என்பதாக இருக்கும். இந்தச் சலுகை 48.85 லட்சம் மத்திய அரசு ஊழியர்களுக்கும், 55.51 லட்சம் மத்திய அரசு ஓய்வூதியதாரர்களுக்கும் பயனளிப்பதாக அமையும்.
நுகர்வோர் நலன், உணவு மற்றும் பொது விநியோகம் அமைச்சகம்
தற்போதைய ராபி சந்தைப்படுத்துதல் பருவத்தின் போது 13% அதிக கோதுமை கொள்முதல்
கடந்த வருடம் 344.94 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு 390.68 லட்சம் மெட்ரிக் டன் கொள்முதல்
தற்போதைய ராபி சந்தைப்படுத்துதல் பருவம் 2021-22-ன் போது உத்தரப் பிரதேசம், மத்தியப் பிரதேசம், பிகார், ராஜஸ்தான், தில்லி, இமாச்சலப் பிரதேசம் மற்றும் ஜம்மு காஷ்மீர் ஆகிய மாநிலங்களில் குறைந்தபட்ச ஆதரவு விலைக்கு கோதுமை கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 344.94 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு மே 24 வரை 390.68 லட்சம் மெட்ரிக் டன் கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 77,159.58 கோடியுடன் சுமார் 40.81 லட்சம் விவசாயிகள் நடப்பு ராபி சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
தற்போதைய காரிப் சந்தைப்படுத்துதல் பருவம் 2020-21-ன் போது குறைந்தபட்ச ஆதரவு விலைக்கு நெல் கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 711.90 லட்சம் மெட்ரிக் டன் நெல் கொள்முதல் செய்யப்பட்ட நிலையில், இந்தாண்டு மே 24 வரை 771.92 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 1,45,927.84 கோடியுடன் சுமார் 114.98 லட்சம் விவசாயிகள் நடப்பு காரிப் சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேசத்தில் விலை ஆதரவு திட்டத்தின் கீழ் 107.37 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 மே 24 வரை, 6,91,581.09 மெட்ரிக் டன் எடையிலான தானியங்களை ரூபாய் 3,621.03 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், அரியானா மற்றும் ராஜஸ்தான் ஆகிய மாநிலங்களில் உள்ள 4,12,421 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு 2021 மே 24 வரை கொள்முதல் செய்யப்பட்டுள்ளது.
-----
(Visitor Counter : 114
நிதி அமைச்சகம்
மத்திய வங்கியின் மூலம் ‘டிஜிட்டல் ரூபாய்’ என்ற டிஜிட்டல் பணம் அறிமுகம் செய்வது பற்றிய அறிவிப்பு
வணிக வங்கிகள் மூலம் 75 மாவட்டங்களில் டிஜிட்டல் முறையிலான 75 வங்கிகள் நிறுவப்படும்
2022இல் 1.5 லட்சம் அஞ்சல் நிலையங்களில் 100 சதவீத மையப்படுத்தப்பட்ட வங்கி முறை கொண்டுவரப்படும்.
டிஜிட்டல் முறையில் பணம் செலுத்த வழங்கப்பட்டு வரும் நிதியுதவி தொடரும்
மத்திய நிதி மற்றும் பெருநிறுவனங்கள் துறை அமைச்சர் திருமதி. நிர்மலா சீதாராமன் தனது பட்ஜெட் உரையில் 2022-23 நிதியாண்டிலிருந்து இந்திய ரிசர்வ் வங்கி மூலம் டிஜிட்டல் ரூபாய் அறிமுகம் செய்யப்படும்; இந்த டிஜிட்டல் பணம், ப்ளாக்செயின் மற்றும் இதர வகை தொழில்நுட்பங்களை பயன்படுத்தும் என்று தெரிவித்தார்.
டிஜிட்டல் வங்கி சேவை:
சமீப ஆண்டுகளில் டிஜிட்டல் வங்கிசேவை, டிஜிட்டல் முறையில் பணம் செலுத்தல், நிதிசார் தொழில்நுட்ப கண்டுபிடிப்புகள் ஆகியவை மிக வேகமாக வளர்ந்து வருகின்றன. இவ்வகையில் நாட்டின் 75வது ஆண்டு விடுதலைப் பெரு விழாவை ஒட்டி 75 மாவட்டங்களில் 75 டிஜிட்டல் வங்கிக் கிளைகளை நிறுவ வணிக வங்கிகள் முடிவு செய்துள்ளன என்றும் நிதியமைச்சர் தெரிவித்தார்.
எந்தநேரமும்- எந்த இடத்திலிருந்தும் அஞ்சல் அலுவலக சேமிப்பு
2022ஆம் ஆண்டில் நாட்டிலுள்ள 1.5 லட்சம் அஞ்சல் நிலையங்கள் 100 சதவீதம் மையப்படுத்தப்பட்ட வங்கி சேவையை வழங்குவதாக மாற்றப்படும் என்ற அறிவிப்பையும் நிதியமைச்சர் வெளியிட்டார். குறிப்பாக கிராமப்புறங்களில் உள்ள விவசாயிகள், மூத்த குடிமக்கள் ஆகியோர் நிதிசார்ந்த சேவைகளை பெற இது உதவி செய்யும்.
டிஜிட்டல் முறையில் பணம் செலுத்துவது
டிஜிட்டல் முறையில் பணம் செலுத்தும் முறைக்கு கடந்த பட்ஜெட்டில் அறிவிக்கப்பட்ட நிதியுதவி 2022-23 நிதியாண்டிலும் தொடரும் என்று நிதியமைச்சர் உறுதியளித்தார். டிஜிட்டல் முறையில் பணம் செலுத்துவதை அதிகமான அளவில் மேற்கொள்ள இது ஊக்கமளிக்கும் என்றும் அவர் தெரிவித்தார்.
பிரதமர் அலுவலகம்
ஸ்ரீ சுவாமிநாராயண் ஆலயத்தால் மே 19-ஆம் தேதி நடத்தப்படும் ‘இளைஞர் முகாம்' நிகழ்ச்சியில் பிரதமர் உரையாற்றவுள்ளார்
ஸ்ரீ சுவாமிநாராயண் ஆலயத்தால் மே 19-ஆம் தேதி நடத்தப்படும் ‘இளைஞர் முகாம்’  நிகழ்ச்சியில் காலை 10:30 மணிக்கு பிரதமர் திரு நரேந்திர மோடி உரையாற்றுவார். குந்தல்தம்மில் உள்ள ஸ்ரீ சுவாமிநாராயண் ஆலயம், வதோதராவின் கரேலிபாக்கில் உள்ள ஸ்ரீ சுவாமிநாராயண் ஆலயம் ஆகியவை இந்த முகாமை நடத்துகின்றன.
சமூக சேவையிலும் தேச கட்டமைப்பை நோக்கியும் அதிக இளைஞர்களை ஈடுபடுத்துவதே இந்த முகாமின் நோக்கமாகும். ஒரே பாரதம் உன்னத பாரதம், தற்சார்பு இந்தியா, தூய்மை இந்தியா போன்ற முன்முயற்சிகள் வாயிலாக புதிய இந்தியாவின் கட்டமைப்பில் இளைஞர்களை அங்கம் வகிக்கச் செய்வதும் இதன் நோக்கமாகும்.